আমি ঘরের হইনি  বাহির আমায় টানে.....  আমি তোমার হইনি  শুধু আকাশটা জানে.....  আমি পথ থেকে পথে যাই  দূর থেকে দূরে...  আমি তোমার জন্য গাই, একটা গান শুনে....      আমি তোমায় ভুলে যাব কোনখানে???          ভাইয়া সবাইকে বলছ আসতে??? কেউ কি বাদ গেছে?  এই ছোট্ট মেয়েটা কি করে বলে এসব?? ও কি বুঝে না কোনকিছু? কষ্ট জিনিসটা যে কি, তার ব্যাখ্যা কি জানে রুপালী?    ভাইয়ার আজ প্রথম মৃত্যবার্ষিকী...    সবকিছু ম্যানেজ করার দায়িত্ব পড়ছে রুমান আর রুপালীর...আজ থেকে ঠিক এক বৎসর আগে এই দিনে রুমান আর রুপালীর আদরের বড়ভাই ওদের  ছেড়ে রওনা দিছে কোন এক অজানার উদ্দেশ্য, যেখান থেকে কেউ ফিরে আসে না ।      আমি ঘরের হইনি  বাহির আমায় টানে.....  এ গানটা ভাইয়ার অনেক প্রিয় একটা গান ছিল....আজ এ গানটা খুব শুনতে ইচ্ছা করছে রুপালীর । কিন্তু আজ মৃত্যবার্ষিকী, চাইলেও বাসায় কোন গানবাজনা করা যাবে না । হুজুররা এসে গেছেন, আম্মু, আব্বু সবাই কান্না করতেছে । আজ মনে হয় আব্বু, আম্মুরা ভাইয়াকে অনেক মিস করতেছেন ! বাসায় অন্যান্য মেহমানরা ও চলে এসেছেন । এখনই হয়ত মিলাদ শুরু করবেন হুজুর সাহেব । রুপালী তো মিলাদে হুজুরদের সাথে বসতে  পারবে না, তাই নিজের রুমে চলে এল রুপালী । রুমে ঢুকেই দরজা আটকে দিল । নিজের মোবাইলে ভাইয়ার সবচেয়ে প্রিয় গানটা ছাড়ল ও , কানে হেডফোন । হেডফোনের কল্যানে বাহিরের কোন শব্দ আসছে না রুপালীর কানে। গানটা শুনতে শুনতে রুপালী হারিয়ে যাচ্ছে অতীতের দিকে...ভাইয়ার একদম কাছাকাছি । মনে হচ্ছে ভাইয়াকে চাইলেই এখন স্পর্শ করতে পারবে ও । খুব আদর করতে ইচ্ছা করছে ভাইয়াকে । কতদিন তোকে মারতে পারিনারে ভাইয়া , তোর সাথে কতদিন হল রাগ করতে পারি না , তোর সাথে মারামারি করতে পারি না । তোর সাথে তো সারাদিন আমার ঝগড়া চলত, তুই আমাকে ধরে আদর করতে  চাইতি, আমি আদর করতে দিতাম না...আর তুই খেপে যাইতি..। কেন যানি আমি তোকে সহ্য করতে পারতাম না, তুই সবসময় ফাইজলামি করতি তো তাই মনে হয় !! বাসাটাতো সবসময় তুই ই জমাইয়া রাখতি...বাসায় এসে সবার আগে আমাকে আদর করার জন্য আমার পিছনে পিছনে দৌড়াইতি !! আর তোকে দেখলে আমি পালাইতাম শুধু....। মাঝে মাঝে তুই অনেক রাগ করতি , আর বলতি তোকে যদি আর কোনদিন আদর দিছি !!! তাহলে আমার নাম আমি বদলাইয়া ফালাব । কে কার কথা রাখে, তুই ভাত খাইতে বসলেই শুরু হইত আমারে খোচানি । আমি টম এন্ড জ্যারির অনেক ভক্ত ছিলাম .. আর তুই আদর দেবার জন্য টিভির রিমোট  লুকাইয়া রাখতি.....বলতি,, যা, তুই আমাকে আদর দিলে তোকে আমি রিমোট দেব.....  ...আর আমি বাধ্য হয়ে তোকে আদর দিতাম.....        ভাইয়া তুই তো চলে গেলি, তারপর থেকে বাসাটা আরো বেশী চুপচাপ হয়ে গেছে...বাসায় যে যার নিজের মত করে থাকে । আগের ওই হৈ হুল্লোড় নাই এখন । আমি ও কার ও উপর রাগ করে চিল্লাফাল্লা করি না এখন..তবে তোর সাথে করা  খুনসুটিগুলো অনেক বেশী মিস করি এখন । আগে কখনো বুঝি নাই, এখন বুঝি ভাইয়া, তুই কি ছিলি.....ইস তোর সাথে দৌড়াদুড়ি করি না কতদিন !!!! কেমন জানি খালি খালি লাগে নিজেকে....কি যেন নাই নাই লাগেরে ভাইয়া......      মনে মনে এসব কথা বলতে বলতে কখন যে মনের অজান্তে চোখে পানি চলে আসছে, রুপালী নিজেও জানে না । গানটাও প্রায় শেষ......গানটা অফ করে ফুপিয়ে কান্না করতে শুরু করল রুপালী । তোকে কখনো বুঝিনিরে ভাইয়া, কখনো তোর কাছে ঘেষতে চাইনি....        ভেতরে মন করে ব্যাথা..  বাহিরে সে দেখা দেয়না রে.....  হাজার মানুষ, দেখেনা কেউ  আমার নিরবতা.....!!!!!!      কেউ একজনকে খুব মনে পড়তেছে..... যে এখন সাত সমুদ্র তের নদীর ওপারে !!    তাকে উৎসর্গ করলাম আমার এ লেখাটা....    তোকে অনেক মিস করছিরে......    THE RAIN MUST FALL.....      ব্লগে লেখালেখি মন্তব্য পাবার জন্য করি না । তারপরও সমালোচনামূলক মন্তব্য পেলে ভাল লাগে । লেখালেখি করলে মন ভাল হয়ে যায়, তাই লেখি.....আজকের এ লেখাটাও মন ভাল করার জন্য........সবাইকে ধন্যবাদ